**NÁJOMNÁ ZMLUVA č. SKR-ZML-68/2019**

uzavretá podľa § 663 a nasl. zákona č. 40/1964 Zb.

Občiansky zákonník v znení neskorších predpisov

**Zmluvné strany**

**PRENAJÍMATEĽ : Obec Tomášov**

Ulica 1. mája č. 5, 900 44 Tomášov

 štatutárny zástupca: Ing. István Pomichal, PhD., starosta

 IČO: 00305120
 DIČ: 2020662281

 č. účtu: 1801903001/5600

 IBAN: SK34 5600 0000 0018 0190 3001

 bankové spojenie: Prima banka Slovensko, a.s.

(ďalej len " prenajímateľ")

a

**NÁJOMCA** : **Občianske združenie Pre náš Tomášov**

Mlynská 19, 900 44 Tomášov

 IČO: 42415411

 v zast. Katarína Tóthová

 (ďalej len „nájomca“ a spolu s prenajímateľom ďalej len „zmluvné strany“)

uzatvárajú na základe uznesenia obecného zastupiteľstva obce Tomášov č. 100/2019 z 25.11.2019 a v zmysle príslušných ustanovení Občianskeho

zákonníka túto Nájomnú zmluvu (ďalej len „zmluva“).

**Článok I.**

**Predmet nájmu**

1. Prenajímateľ je výlučným vlastníkom nebytových - skladových priestorov v budove starej telocvične na Hlavnej ulici, súp.č. 648/46 o výmere 35 m2.
2. Prenajímateľ touto zmluvou prenecháva predmet nájmu uvedený v odseku 1. tohto článku zmluvy nájomcovi do odplatného dočasného užívania za podmienok dojednaných v tejto zmluve, a to po dobu platnosti tejto zmluvy.
3. Prenajímateľ v deň podpísania tejto zmluvy odovzdáva nájomcovi predmet nájmu do odplatného dočasného užívania v užívaniaschopnom stave, ktorý vyhovuje nájomcovi.
4. Nájomca vyhlasuje, že pozná skutočný stav predmetu nájmu z ohliadky na mieste samom, jeho osobitné vlastnosti si nevymieňuje a v takom stave v akom sa nachádza, predmet nájmu preberá do odplatného dočasného užívania.

**Článok II.**

**Účel nájmu**

1. Nájomca sa zaväzuje užívať predmet nájmu za účelom skladovania hnuteľných vecí, ktoré sú vo vlastníctve nájomcu a ktoré nájomca využíva v rámci výkonu činnosti združenia.

2. Prenajímateľ je oprávnený kedykoľvek skontrolovať plnenie podmienok dojednaných v tejto zmluve.

**Článok III.**

**Výška a splatnosť nájomného**

1. Zmluvné strany sa dohodli, že celková výška nájomného za predmet nájmu – skladové priestory 35 m2 predstavuje s osobitným zreteľom sumu vo výške 100,00 EUR (slovom „sto“ eur) za 1 kalendárny rok.
2. V cene nájomného nie sú zahrnuté služby poskytované prenajímateľom (režijné náklady/energie) Vyúčtovanie služieb, ktoré bude vyplývať z reálne spotrebovaných služieb sa nájomca zaväzuje uhradiť prenajímateľovi na základe polročného zúčtovania jednotlivých platieb vykonaného jednotlivými dodávateľmi energií, resp. služieb, a to do 10 dní odo dňa, kedy prenajímateľ toto vyúčtovanie predloží nájomcovi.
3. Nájomca uhradí prenajímateľovi nájomné za príslušný kalendárny rok bankovým prevodom v prospech bankového účtu prenajímateľa uvedeného na prvej strane tejto zmluvy, s uvedením čísla tejto zmluvy alebo v hotovosti do pokladne prenajímateľa do 10 dní odo dňa podpisu tejto zmluvy.

 **Článok IV.**

**Doba trvania nájmu a zánik nájmu**

1. Táto zmluva sa uzatvára na dobu neurčitú.
2. Začiatok nájmu bol na základe dohody zmluvných strán stanovený od 1.12.2019
3. Nájom podľa článku I. tejto zmluvy zaniká:

A/ uplynutím dohodnutého času nájmu,

B/ písomnou dohodou uzavretou medzi prenajímateľom a nájomcom,

C/ písomnou výpoveďou prenajímateľa alebo  nájomcu, pričom výpovedná doba je trojmesačná a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Výpoveďou môže ukončiť nájom ktorýkoľvek z účastníkov zmluvy s trojmesačnou výpovednou lehotou tak, že lehota uplynie v posledný deň tretieho kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane. Táto lehota začne plynúť prvým dňom mesiaca nasledujúceho po mesiaci, v ktorom výpoveď došla druhému účastníkovi. Výpoveď musí mať písomnú formu.

1. Prenajímateľ je oprávnený od tejto zmluvy odstúpiť v prípade, ak nájomca napriek písomnému upozorneniu zo strany prenajímateľa užíva predmet nájmu takým spôsobom, že prenajímateľovi vzniká škoda alebo mu hrozí značná škoda.

**Článok V.**

**Osobitné zmluvné dojednania**

1. Nájomca nie je oprávnený prenechať predmet nájmu do podnájmu tretej osobe.
2. Užívanie vonkajších verejných priestorov vo vlastníctve prenajímateľa nie je súčasťou tohto nájomného vzťahu.
3. Nájomca sa zaväzuje počas celej doby platnosti tejto zmluvy dodržiavať všetky právne predpisy vzťahujúce sa na predmet nájmu. V prípade porušenia tejto povinnosti je nájomca povinný uhradiť prenajímateľovi škodu, ktorá mu v tejto súvislosti vznikne.
4. Nájomca plne zodpovedá za škody, ktoré prenajímateľovi vzniknú v dôsledku porušenia akejkoľvek povinnosti nájomcu vyplývajúcej z tejto zmluvy.
5. Prenajímateľ nezodpovedá za majetok nájomcu vnesený do predmetu nájmu. Nájomca podpisom tejto zmluvy súhlasí, že zodpovednosť za vzniknutú škodu vo vzťahu k predmete nájmu je na strane nájomcu.
6. Zmluvné strany sa vzájomne dohodli, že práva a povinnosti vyplývajúce z tejto zmluvy nie je možné previesť alebo postúpiť na tretie osoby bez predchádzajúceho preukázateľného písomného súhlasu druhej zmluvnej strany.

**Článok VI.**

**Záverečné ustanovenia**

1. Táto zmluva nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej povinného zverejnenia na internetovej stránke obce.
2. Táto zmluva sa môže meniť a dopĺňať iba formou písomných očíslovaných dodatkov.
3. Táto zmluva sa vyhotovuje v 2 rovnocenných rovnopisoch, po jednom rovnopise pre každú zmluvnú stranu.
4. Vzájomné práva a povinnosti zmluvných strán bližšie nešpecifikované touto zmluvou sa riadia ustanoveniami Občianskeho zákonníka.
5. Zmluvné strany vyhlasujú, že si zmluvu riadne prečítali a potvrdzujú, že zmluva je zrozumiteľná a určitá, vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.
6. Osobné údaje dotknutých osôb sa spracúvajú v súlade s NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a so zákonom č. 18/2018 Z.z. o ochrane osobných údajov a o zmene a doplnení niektorých zákonov.

V Tomášove dňa ........................

Za prenajímateľa: Za nájomcu :

....................................... ...............................................

Ing. István Pomichal, PhD. **Občianske združenie Pre náš Tomášov**

starosta obce v zast. Katarína Tóthová